钦定古今图书集成/明伦汇编/氏族典/第249卷 > 张锐
## 钦定古今图书集成/明伦汇编/氏族典/第249卷 > 张锐

按《陕西通志》：“锐，字抑之，泰州人。成化初，举于乡，从庐
陵张元祯游，学益有得。已。登进士，在刑部，以平恕考
最，迁知江西吉安府。政教兼举，临事刚直，往往忤诸
权贵意。三载调汉阳，初心益励，首划奸吏大蠹数人，
有赫赫声。迁山东参政。后被论归，犹进诸弟子于庭，
讲学不倦，陇西学者称为张夫子云。”